Amir Smajić
<s>Amir Smajić, rođen 29. januara 1982. u Rotterdamu, je poznati bosanskohercegovački pjevač pop-folk muzike .</s>

<s>Osobni život i karijera</s>

<s>Postao je poznat javnosti kada se 2003. godine prijavio na najveće muzičko takmičenje u regionu u tom periodu OBN SuperNova Folk talent  gdje je zbog specifične boje glasa i atraktivnog izgleda pobrao simpatije i žirija i publike .</s><s>Sve do same završnice takmičenja Amir je bio jedan od glavnih favorita za pobjedu , a na kraju je zauzeo treće mjesto.</s><s>Vrlo brzo nakon završetka takmičenja vinuo se na zvjezdano nebo te postao   jako cijenjen i popularan pjevač .</s><s>Od malih nogu živi u Bihaću te budući da je njegova životna ljubav bila muzika, odmah sa početkom osnovne škole upisuje  i osnovnu muzičku skolu, koju je proširio, opredjelivši se isključivo za srednje muzičko obrazovanje, gdje je pored više instrumenata aktivno svirao klavir i harmoniku, i na brojnim takmičenjima u okviru regije ostvarivao zavidne rezultate.</s><s>Po završetku srednjeg obrazovanja, pored sviranja, ipak  se opredjelio za pjevanje, jer je osnovao amaterski bend s kojim je gostovao po mnogim klubovima.</s><s>U Bihaću je završio i Pedagoški fakultet 2007. godine .</s><s>Učestvovao je   na nekoliko festivala narodne muzike širom BiH te je  osvajao nagrade stručnog žirija, ali i publike .</s><s>Najznačajniji uspjeh je pobjeda na najvećem festivalu narodne muzike u BiH, Bihaćkom festivalu 2004. godine sa pjesmom „Istina“.</s><s>Na Bihaćkom festivalu te godine osim što je osvojio prvu nagradu publike  također je proglašen za ličnost godine.</s><s>Mnogi su ga   proglasili i  pjevačem godine u BiH  .</s><s>Njegov prvi album pod nazivom ,,Ovisan“  postigao je veliki uspjeh kod publike te su pjesme:„Ovisan“ , „Na mene me podsjećaš“ , „Prljavo“  , „Boli kad se voli“ i „Van svakog zakona“  postali za vrlo kratko vrijeme veliki hitovi.</s><s>Našavši se  na top listama ispred mnogih velikih pjevača početak karijere je bio i više nego odličan.</s><s>Pored  tog albuma iza sebe ima još dva  uspješna albuma na kojima se nalaze i nezaboravni hitovi:  „Mašina“, „Subota noć“ ,  „Ukradi me“ , „Ne dam te nikome“ , „Ne javljaj se“ „Dođi sama“ , „Sve je bilo do tebe“ i drugi.</s>

<s>Diskografija</s>

<s>Albumi 
Ovisan (2005)
Ovisan
Boli kad se voli
Sama
Van svakog zakona
Prljavo
Istina
Griješnici 
200 na sat
Ne mogu više
Na mene me podsjećaš</s>

<s>Živ sam (2007)
Živ sam
Subota noć
Cabrio
Sve je bilo do tebe
Najbolja
Tako slatka
Ubijedi me
Malo preskup</s>

<s>Dođi sama (2009)
Mašina
Dođi sama
Ko zna zna
Ne javljaj se
Ne dam te nikome
Ukradi me (duet Ada Grahović)
Rado bih te ja</s>

<s>Singlovi 
 Nepar (2005)
 Navika (2008)
 Idi, idi (2013)</s>

<s>Reference 
http://www.miss-una.com/bihac_2004.htm
http://arhiv.slobodnadalmacija.hr/20040606/bih02.asp
http://www.radio-delta.com/forum/showthread.php?830-Amir-Smajic-Diskografija
http://www.ekskluziva.ba/SASVIM-IZNENADA-Bh-pjevac-stao-na-ludi-kamen-/34876.html</s>

<s>Vanjske poveznice  
https://www.facebook.com/Amir-Smajic-114436061931038/</s>

<s>Bosanskohercegovački pjevači
Biografije, Bihać</s>

